EkBass/fiwiki-20250220-pages-articles huggingface dataset:
Ollie Johnston

Oliver Martin ”Ollie” Johnston Jr. (31. lokakuuta 1912 Palo Alto, Kalifornia – 14. huhtikuuta 2008 Sequim, Washington) oli yhdysvaltalainen animaattori. Hän oli yksi Disneyn ”Nine Old Menistä” ja heistä pisimpään elänyt. Hänelle myönnettiin 10. marraskuuta 2005 National Medal of Arts. Johnston teki töitä The Walt Disney Companylle vuosina 1935–1978. Hän oli mukana työstämässä useita klassikkoja, kuten Lumikki ja seitsemän kääpiötä (1937), Pinocchio (1940), Fantasia (1940) ja Bambi (1942). Hänen viimeinen kokonainen työnsä Disneylle oli Pelastuspartio Bernard ja Bianca vuonna 1977. Johnston oli mukana kirjoittamassa teosta Disney Animation: The Illusion of Life (1981). Hän opiskeli Stanfordin yliopistossa, Kalifornian yliopistossa Berkeleyssä sekä Chouinard’n taideinstituutissa Los Angelesissa. Johnston oli elinikäinen live steam -rautatieharrastaja ja eli vuodesta 1943 avioliitossa Marie Wortheyn kanssa. Hän jäi leskeksi 20. toukokuuta 2005 ja eli sen jälkeen vielä vajaat kolme vuotta; hän oli kuollessaan 95-vuotias. Luokka:Yhdysvaltalaiset animaattorit Luokka:Vuonna 1912 syntyneet Luokka:Vuonna 2008 kuolleet
Air America (elokuva)

Air America on vuonna 1990 ensi-iltansa saanut yhdysvaltalainen toimintakomedia, jonka on ohjannut Roger Spottiswoode. Elokuvan tapahtumat liittyvät Vietnamin sodan aikaiseen Laosiin, jonne Yhdysvaltain keskustiedustelupalvelu CIA:n rahoittama lentoyhtiö toimitti avustuskuljetuksia ja kenties osallistui myös huumekauppaan. Pääosissa näyttelevät Mel Gibson ja Robert Downey Jr.. Elokuvan vastaanotto oli pääosin kielteinen. Esimerkiksi New York Timesin Caryn Jamesin mielestä elokuva ”epäonnistuu kaikilla mahdollisilla tasoilla”. Video-oppaan Harri Närhi luonnehti sitä ”tyhjänpäiväiseksi jyrinäksi”, joka turhaan tavoittelee humoristista otetta mutta sisältää sentään muutamia näyttäviä lentostuntteja. Hän antoi elokuvalle kaksi tähteä viidestä, joka vastaa sanallista arviota ”keskinkertainen”.”Air America”, Video-opas 95, WSOY 1994. Helsingin Sanomien Pertti Avola sen sijaan piti Air Americaa rutiiniohjaaja Spottiswooden parhaana sitten elokuvan Tulen alla (1983). Hänestä elokuva miellyttää rentoudellaan ja ironisella asenteellaan, ja Spottiswoode tasapainottaa mukavasti toiminnan ja huumorin. == Rooleissa == == Lähteet == == Aiheesta muualla == * Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintakomediat Luokka:Yhdysvaltalaiset seikkailuelokuvat Luokka:Yhdysvaltalaiset romaaneihin perustuvat elokuvat Luokka:Roger Spottiswooden ohjaamat elokuvat Luokka:Elokuvat Vietnamin sodasta Luokka:Elokuvat ilmailusta
Priest...Live!

Priest...Live! on Judas Priestin livealbumi vuodelta 1987. Se on nauhoitettu "Fuel For Life"-kiertueella vuonna 1986. Albumin kaikki kappaleet ovat vuosilta 1980–1986. Myös samanniminen video on julkaistu. == Kappaleet == Kaikki kappaleet säveltänyt Glenn Tipton, Rob Halford ja K.K. Downing, ellei toisin mainita. # # # # # # # # # # # # # # # Remasteroidun version bonuskappaleet # * # # == Muusikot == * Rob Halford: laulu * Glenn Tipton: kitara * K.K. Downing: kitara * Ian Hill: basso * Dave Holland: rummut == Aiheesta muualla == * * Luokka:Vuoden 1987 konserttitallenteet Luokka:Judas Priestin konserttitallenteet
Federico Moreno Torroba

Federico Moreno Torroba (3. maaliskuuta 1891 Madrid – 12. syyskuuta 1982 Madrid) oli espanjalainen säveltäjä. Hän syntyi Madridissa ja opiskeli musiikkia aluksi isänsä José Moreno Ballesterosin, sitten Felipe Pedrellin sekä Conrado del Campon johdolla. Arvostetun kitaramusiikin lisäksi Moreno Torroban tuotantoon kuuluu lukuisia zarzueloja. Ensimmäinen niistä valmistui jo vuonna 1912, mutta vasta La mesonera de Tordesillas (1925) oli huomattava menestys. Lisäksi säveltäjä kirjoitti yhdeksän balettia, pianokappaleita ja kuoro- sekä orkesteriteoksia. Jo ennen kuolemaansa 91-vuotiaana Moreno Torroba oli vakiinnuttanut asemansa yhtenä Espanjan tunnetuimmista 1900-luvun säveltäjistä. ==Kirjallisuutta== * == Aiheesta muualla == * The Biography of Frederico Moreno Torroba 1891-1982 Luokka:Espanjalaiset säveltäjät Luokka:Vuonna 1891 syntyneet Luokka:Vuonna 1982 kuolleet
’98 Live Meltdown

’98 Live Meltdown on Judas Priestin livealbumi vuodelta 1998. == Kappaleet == Kaikki kappaleet kirjoittanut Rob Halford, K.K. Downing ja Glenn Tipton, ellei toisin mainita. CD 1 # # # # # # # # # # # # # CD 2 # # # # # # # # # # # == Muusikot == * Tim ”Ripper” Owens: laulu * Glenn Tipton: kitara * K.K. Downing: kitara * Ian Hill: basso * Scott Travis: rummut == Aiheesta muualla == * * Luokka:Vuoden 1998 konserttitallenteet Luokka:Judas Priestin konserttitallenteet
Kenraalikuvernementti

Kenraalikuvernementti on suurlääni, jota hallitsee virkanimitetty hallinnoija, kenraalikuvernööri. Kenraalikuvernementin voi muodostaa valloitettu valtio tai sen alue. Kenraalikuvernementti voi jakautua läänejä vastaaviin alueisiin, joita hallitsee maaherraa vastaava kuvernööri. Suomen suuriruhtinaskuntaa hallitsi Suomen suuriruhtinaan puolesta toimeenpanovaltaan liittyvissä asioissa kenraalikuvernööri. Venäjän keisarikunnan suurhallintoalueista osa oli nimeltään kenraalikuvernementteja, jotka jakautuivat kuvernementteihin. Neuvosto-Venäjä ja Neuvostoliitto muuttivat kuvernementit nimitykseltään tasavaltalaisemmin oblasteiksi, (hallinto)alueiksi. ==Muuta== Saksa valloitettuaan Puolan 1939 teki osasta siitä Puolan kenraalikuvernementti -nimisen alueen. luokka:Valtionhallinto
Malawijärven kansallispuisto

Malawijärven kansallispuisto sijaitsee Afrikassa Malawin valtiossa, Malawi- eli Njassajärven etelärannalla. UNESCO julisti kansallispuiston maailmanperintökohteeksi 24. marraskuuta 1984. Kansallispuisto on kooltaan 94 km². Puiston alueella elää 350 lajia kirjoahvenia, joista useimmat ovat endeemisiä Malawijärvessä. Kaikkiaan järvessä on tavattu yli tuhat kalalajia. == Lähteet == == Aiheesta muualla == Luokka:Unescon maailmanperintökohteet Malawissa Luokka:Malawin kansallispuistot
Kuroli

Kuroli (Leptosomus discolor) on ainoa laji kurolien heimossa (Leptosomidae, aiemmin LeptosomatidaeBirdLife Suomi: muutetut heimonimet Luettu 27.12.2010.). Lajin nimesi Johann Hermann vuonna 1783. Se luokiteltiin aiemmin säihkylintujen (Coraciiformes) lahkoon. Nykyään se sijoitetaan omaan lahkoonsa Leptosomiformes. == Koko ja ulkonäkö == Linnun pituus on noin 42–50 cm. Koiras ja naaras ovat eri värisiä. Koiras on alapuolelta ja päästä sametinharmaa. Selkä, pyrstö ja siipien yläpinta ovat tumman metallinvihreät. Silmäkulmajuova on tumma. Naaras ja nuori lintu ovat tummanruskeita vaaleanruskein täplin. Yleisimmät äänet ovat vihellyksiä. == Esiintyminen == Kuroli elää Madagaskarilla ja Komorien saariryhmässä. Se on paikkalintu. Kanta on elinvoimainen, mutta metsien raivaaminen ja ylimitoitetut hakkuut ovat uhka lajin säilymiselle. == Elinympäristö == Kurolin elinympäristöä ovat trooppiset ja saarekkeiset metsät sekä puustoiset savannit. == Lisääntyminen == Pesä on yleensä puunkolossa, joskus maavallin onkalossa. Kaksi munaa ovat kermanvalkoisia tai vaaleanruskeita. == Ravinto == Kuroli syö hyönteisiä, etenkin karvaisia perhostoukkia, sekä pieniä matelijoita, esimerkiksi kameleontteja. == Lähteet == * Harrison, Colin & Greensmith, Alan: Koko maailman linnut. Helsinki: WSOY, 2002. * Otavan lintutieto – Maailman linnut. Päätoim. Christopher M. Perrins. Otava, 1992. ISBN 951-1-12001-8. === Viitteet === Luokka:Linnut
Live in London (Judas Priestin albumi)

Live in London on Judas Priestin livealbumi vuodelta 2003. == Kappaleet == CD 1 # # # # # # # # # # # # # CD 2 # # # # # # # # # # # # # == Muusikot == * Tim "Ripper" Owens - laulu * Glenn Tipton - kitara * K.K. Downing - kitara * Ian Hill - basso * Scott Travis - rummut == Aiheesta muualla == * * Luokka:Vuoden 2003 konserttitallenteet Luokka:Judas Priestin konserttitallenteet
Pantokrator

Pantokrator (, ”Kaikkivaltias”) tai Pantokrátoras (, ) voi viitata seuraaviin: * Kristus Pantokrator eli Kristus Kaikkivaltias, ikonityyppi ortodoksisessa kirkossa * Pantokrátoras, vuori Korfun saarella Kreikassa * Pantokrátoras, kylä Zákynthoksen saarella Kreikassa * Pantokrátorin luostari, luostari Athosvuorella Kreikassa * Pantokrator, ruotsalainen death metal -yhtye.
The Messengers

The Messengers voi tarkoittaa seuraavia asioita: * Pahan sanansaattajat (), yhdysvaltalainen kauhuelokuva vuodelta 2007 ** Pahan sanansaattajat 2, () vuonna 2009 valmistunut jatko-osa * Sanansaattajat (), yhdysvaltalainen draamasarja vuodelta 2015 * The Messengers, kanadalainen Grammy-palkittu käsikirjoitus- ja tuotantoryhmä * The Messengers Choir, itäafrikkalainen gospel-yhtye == Katso myös == * Messenger
Svaneholmin linna

Svaneholmin linna on 1500-luvulta peräisin oleva linna Skurupin kunnassa, noin 40 kilometriä itään Malmöstä, Ruotsin Skånen maakunnassa. Linnassa toimii nykyisin museo ja ravintola. Linna rakennettiin alun perin vuoden 1530 tienoilla goottilaiseen renessanssityyliin. Se on kuitenkin aikojen saatossa kokenut useita merkittäviä muutoksia. Linnan uudelleenrakennutti 1600-luvulla aatelismies Axel Gyllenstierna italialaiseen barokkityyliin. Sen peri 1700-luvulla Rutger Macklean, joka muun muassa palautti linnan ympärille vallihaudan ja loi alueelle englantilaisen puiston. Vuonna 1816 Svaneholmin omistajuus siirtyi Kjell Kristoffer Bennetille ja vuonna 1839 Carl Johan Hallenborgille. Vuonna 1882 sen osti Carl Augustin Ehrensvärd, joka vuosina 1933–1934 toteutti linnassa suuria kunnostustöitä, lisäten sinne muun muassa keskuslämmityksen ja entisöiden seinämaalauksia. Ehrensvärdin kuoltua vuonna 1935 linnan osti puistoineen kotiseutuyhdistys. == Lähteet == * http://www.svaneholms-slott.se/ * Tietoa linnasta ==Aiheesta muualla== * Linnan kotisivut * Slottsguiden * Skånskan.se: Kan någon rädda Svaneholms slott * Aftonbladet: Här har spökena fått ett eget rum Luokka:Skånen läänin linnat Luokka:Skurupin kunta
Hero, Hero

Hero, Hero on vuonna 1981 julkaistu Judas Priestin kokoelma. Sen julkaisi vanha levy-yhtiö ja se koostuu kahden ensimmäisen albumin kappaleista sekä "Diamonds And Rust"-kappaleen varhaisversiosta. Black Sabbathin varhaislevyjen sekä Judas Priestin ensimmäisen levyn Rocka Rollan tuottaja Rodger Bain on ollut koostamassa kokoelmaa. Judas Priestin jäsenet ja manageritoimisto ovat varoittaneet yleisöä ostamasta vanhan levy-yhtiönsä julkaisemia kokoelmia syyttäen heitä rahastuksesta ja yleisön harhaanjohtamisesta. == Kappaleet == A-puoli # # # # B-puoli # # # C-puoli # # # # # # D-puoli # # # # == Muusikot == * Rob Halford – laulu * Glenn Tipton – kitara * K.K. Downing – kitara * Ian Hill – basso * John Hinch – rummut * Alan Moore – rummut == Aiheesta muualla == * * Luokka:Vuoden 1981 kokoelma-albumit Luokka:Judas Priestin kokoelma- albumit
Puolan kenraalikuvernementti

Puolan kenraalikuvernementti (, ”Puolan valloitettujen alueiden kenraalikuvernementti”) oli natsi-Saksan siviilihallintoon vuosina 1939–1944 kuulunut alue, joka käsitti miehitetyn Puolan ne osat, joita ei liitetty suoraan Saksan valtionalueisiin eikä Neuvostoliitolle jääneisiin alueisiin jotka kuuluivat Valko-Venäjään tai Ukrainaan. Kenraalikuvernementti perustettiin valtakunnankansleri Adolf Hitlerin 8. lokakuuta ja 12. lokakuuta 1939 antamilla asetuksilla, jotka määrittelivät valloitetun Puolan aluejaon. Suuri osa Puolan offensiivissa valloitetusta Puolasta siirrettiin Saksan valtakunnan suoraan hallintaan (Warthelandin, Ala-Sleesian ja Danzig-Länsi- Preussin Reichsgaut) ja jäännökset, joita Neuvostoliitto ei ollut vallannut omassa hyökkäyksessään 17. syyskuuta 1939 alkaen, jäivät Puolan kenraalikuvernementiksi. Kenraalikuvernementilla oli oma siviilihallintonsa, johon kuului poliisivoimat (Polnische Polizei im Generalgouvernement), joita nimitettiin siniseksi (tai laivastonsiniseksi) poliisiksi (Granatowa policja). Saksan saamasta alueesta perustettiin Danzigin-Länsi-Preussin valtakunnanpiiri, Warthelandin valtakunnanpiiri. Ylä-Sleesian eteläosa liitettiin Saksan jo olemassa olevaan valtakunnanpiiriin. samoin kuin alue Itä-Preussin eteläpuolelta. Muu alue jäi Puolan kenraalikuvernementille. Kenraalikuvernementin kenraalikuvernööriksi nimitettiin Hans Frank 26. lokakuuta 1939. Hän toimitti virkaansa vuosina 1939–1945. Ennen sotia ollut itäinen Puola joutui osiltaan puna-armeijan haltuun jo kesän 1944 lopussa, jolloin rintamalinja pysähtyi Veikseljoelle Varsovan itäpuolelle. Loppuosa Puolan kenraalikuvernementista puna-armeija valtasi tammikuun puolivälissa 1945 alkaneella hyökkäyksellä kevättalvella 1945. == Piirit == Puolan kenraalikuvernementti jaettiin neljään piiriin: *Krakovan piiri *Lublinin piiri *Radomin piiri *Varsovan piiri Kun Saksa myöhemmin eteni operaatio Barbarossan myötä itään ja Galitsia vapautui Wehrmachtin sotilashallinnosta siirtyen Saksan valloitettujen itäalueiden ministeriölle, muodostettiin Galitsiasta Puolan kenraalikuvernementin viides piiri, Galitsian piiri. == Aiheesta muualla == *
Jälleenvakuutussopimus

Jälleenvakuutussopimus oli Saksan ja Venäjän keisarikuntien välinen salainen liittosopimus, joka oli voimassa vuosina 1887–1890. Se oli osa Saksan valtakunnankansleri Otto von Bismarckin luomaa laajaa liittosopimusjärjestelmää. Jälleenvakuutussopimus solmittiin Saksan, Venäjän ja Itävalta-Unkarin välisen kolmen keisarin liiton rauettua Itävalta-Unkarin ja Venäjän erimielisyyksiin Balkanilla. Eristettynä ollut Ranska pyrki tämän jälkeen lähentymään Venäjää, mutta liitto tasavaltaisen Ranskan kanssa oli vielä liian vastenmielinen ajatus Venäjän tsaari Aleksanteri III:lle. Niinpä hän antoi saksalaismieliselle ulkoministerilleen Nikolai Giersille vapaat kädet uuden liiton solmimiseen Saksan kanssa.Kalervo Hovi: Wienin kongressista ensimmäiseen maailmansotaan, s. 682. Teoksessa Maailmanhistorian pikkujättiläinen. WSOY 1988. Bismarckin järjestämä salainen sopimus allekirjoitettiin 18. kesäkuuta 1887. Sopimuksen mukaan molemmat osapuolet pysyisivät puolueettomina mikäli toinen joutuisi kolmannen valtion hyökkäyksen kohteeksi. Tämä ei kuitenkaan pätisi Saksan hyökätessä Ranskaa tai Venäjän hyökätessä Itävalta-Unkaria vastaan. Vastineeksi liitosta Saksa lupasi tukea Venäjän valtapiiripyrkimyksiä Bulgariassa, Itä-Rumeliassa ja Mustallamerellä.Reinsurance Treaty Encyclopædia Britannica Online Academic Edition. Viitattu 22.6.2013. Sopimuksen ansiosta Saksa saattoi luottaa Venäjän puolueettomuuteen, mikäli se joutuisi puolustussotaan Ranskaa vastaan. Saksan Venäjälle Balkanilla antamat takeet olivat kuitenkin ristiriidassa Saksan Itävalta-Unkarin ja Italian kanssa solmiman kolmiliiton sekä Saksan liittolaisten Italian ja Itävalta-Unkarin Englannin kanssa helmikuussa 1887 solmiman Välimeren status quo -sopimuksen kanssa. Vuonna 1888 Saksan keisariksi tullut Vilhelm II ja hänen neuvonantajansa – heistä vaikutusvaltaisimpana Friedrich von Holstein – vastustivat Bismarckin järjestelmään sisältyneitä keskenään ristiriitaisia liittosopimuksia ja pitivät jälleenvakuutussopimusta Itävalta-Unkarin pettämisenä. Lisäksi jos Venäjä olisi paljastanut sopimukseen sisältyvät salaiset takeet, se olisi voinut vaarantaa Saksan suhteet muihin liittolaisiinsa. Vilhelm II:n tahdosta jälleenvakuutussopimus jätettiin uusimatta sen erääntyessä kesäkuussa 1890, vaikka Venäjän hallitus olisi ollut valmis jatkamaan liittoa. Keisari Vilhelm oli erottanut Bismarckin kolme kuukautta aiemmin.Hovi 1988, s. 693–694. Jälleenvakuutussopimuksen raukeamisen jälkeen Ranska ja Venäjä alkoivat Vilhelm II:n odotusten vastaisesti lähentyä, mikä johti myöhemmin Ranskan ja Venäjän liittoon. ==Lähteet== Luokka:Sotilasliitot Luokka:Saksan historia Luokka:Venäjän historia
Rowdy Gaines

Ambrose ”Rowdy” Gaines IV (s. 17. helmikuuta 1959 Winter Haven, Florida) on yhdysvaltalainen uimari, joka voitti vuoden 1984 kesäolympialaisissa kolme kultaa ja vuosina 1978–1982 viisi maailmanmestaruutta sekä teki useita maailmanennätyksiä. Hän kuuluu U.S. Olympic Hall of Fame- ja International Swimming Hall of Fame -kunniagallerioihin. Urheilu-uransa jälkeen Gaines on toiminut television uintikommentaattorina. == Lähteet == Luokka:Yhdysvaltalaiset uimarit Luokka:Yhdysvaltalaiset olympiavoittajat Luokka:Vuonna 1959 syntyneet Luokka:Elävät henkilöt
Rauna Paadar-Leivo

Rauna Paadar-Leivo (s. 1942) on saamelainen kirjailija, joka kirjoittaa lastenkirjoja, näytelmiä ja kuunnelmia pohjoissaameksi. Hän asuu Inarissa, jossa hän myös työskentelee Saamelaiskäräjillä. Vuonna 2000 hän sai Inarin kunnan kulttuuripalkinnon. == Teokset == * Mo giđđa boahtá Sápmái (1988, kuvat: Merja Aletta Ranttila) * Luobbalvári stallu (1989, kuvat: Merja Aletta Ranttila) * Hálssatanjeakki noaidi (1990, kuvat: Merja Aletta Ranttila, Matti Morottaja on kääntänyt tämän inarinsaameksi nimellä Halstemjeegi noaidi vuonna 1990, jolloin sama teos myös suomennettiin nimellä Halstamojängän noita) * Skábmanieida (1992, kuvat: Merja Aletta Ranttila) * Goalsenjárga (1994, suom. ) * Jokŋanieiddaš (1996, kuvat: Merja Aletta Ranttila) * Vuoi dan Karenina (2000, kuvat: Lee Rodgers) == Palkinto == * Inarin kunnan kulttuuripalkinto (2000) == Lähteet == Luokka:Saamelaiskirjailijat Luokka:Vuonna 1942 syntyneet Luokka:Elävät henkilöt
Kalulushi

Kalulushi on kaupunki Copperbeltin maakunnassa Sambiassa. Se perustettiin 1950-luvulla, ja vuoden 2005 laskennassa siellä oli 51 863 asukasta. Kaupunki sijaitsee 14 kilometrin etäisyydellä Kitwestä noin 1 300 metrin korkeudella merenpinnasta. Henning Mankellin romaanin Leopardin silmä tapahtumat sijoittuvat osaksi Kalulushiin. == Lähteet == == Aiheesta muualla == Luokka:Sambian kaupungit
M/S Stena Forerunner

M/S Stena Forerunner () on Stena RoRo Ab:n omistama ro-ro-rahtialus. Se on rakennettu vuonna 2003 Dalian Shipyard -nimisellä telakalla Dalianissa, Kiinassa. Kuollutta painoa aluksella on 12 300 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Stena Forerunner on rekisteröity Ruotsin lipun alle ja sen kotisatama on Göteborg. Nykyisin Stena Forerunnerilla operoi Transfennica. Stena Forerunnerin sisaraluksia ovat M/S Stena Forecaster ja M/S Stena Foreteller. == Käyttöhistoria == Syyskuussa 2003 alus luovutettiin Stena North Sean omistukseen, joka rekisteröi aluksen Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Lokakuun alussa Transfennica vuokrasi Stena Forerunnerin Hangon ja Lyypekin väliseen liikenteeseen. 25\. marraskuuta alus siirtyi nykyisen omistajan, Stena RoRon omistukseen. Joulukuun alussa laiva rekisteröitiin Ruotsin alusrekisteriin. Helmikuussa 2005 Stena Forerunner aloitti liikennöinnin linjalla Hamina–Hanko–Antwerpen. 2. elokuuta 2006 se siirtyi reitille Lyypekki–Paldiski–Hanko. == Lähteet == == Aiheesta muualla == *Fakta om Fartyg – M/S Stena Forerunner Stena Forerunner
Kitwe

Kitwe on kaupunki Sambiassa Copperbeltin maakunnassa. Se on Sambian toiseksi suurin kaupunki. Alueella on erityisen suuret kupariesiintymät. Kitwe perustettiin vuonna 1936, ja se kehittyi kuparikaivostoiminnan myötä. Vuoden 2010 väestönlaskennassa Kitwessä oli noin 504 000 asukasta. Vuoden 2022 arvion mukaan asukasluku oli noin 625 000. Southdownin lentoasema sijaitsee noin 10 kilometriä Kitwestä lounaaseen ja Ndolan lentoasema noin 40 kilometriä kaakkoon. Kitwellä on sisarkaupunkeinaan Bor (Serbia), Sheffield (Englanti) ja Detroit (Michigan, Yhdysvallat). == Lähteet == == Aiheesta muualla == * Kitwe City Council Luokka:Sambian kaupungit
William Tecumseh Sherman

William Tecumseh Sherman (8. helmikuuta 1820 – 14. helmikuuta 1891) oli yhdysvaltalainen kenraali, joka tuli tunnetuksi myös liikemiehenä ja kirjailijana. Hän palveli kenraalina Unionin armeijassa maan sisällissodan aikana 1861–1865. Sen aikana hän sai tunnustusta strategisesta taidostaan, mutta myös arvostelua poltetun maan taktiikan käyttämisestä hänen aloitettuaan eräänlaisen totaalisen sodan vihollistaan, etelävaltoja, vastaan. Erityisesti Unionin silloinen presidentti Abraham Lincoln arvosti Shermanin kykyjä. William Sherman johti Savannah-kampanjaa marras-joulukuussa 1864, kun hänen johtamansa noin 60 000 sotilaan joukko-osasto valtasi Georgian Atlantan kaupungin ja jonka jälkeen Shermanin joukot marssivat Atlantin rannikolle Savannah'n kaupunkiin kahdessa kolonnassa ja valtasivat sen. Shermanin kampanjaa on pidetty Yhdysvaltain sisällissodan suurimpana menestyksenä, koska se motitti osan Amerikan konfederaation armeijan joukkoja Etelä-Carolinaan. Sotahistorioitsija Basil Liddell Hart on pitänyt Shermania "ensimmäisenä nykyaikaisena kenraalina". Republikaanipuolue piti Shermania mahdollisena ehdokkaana vuoden 1884 presidentinvaaleihin, mutta hän kieltäytyi vahvasti sanoen "Jos minua ehdotetaan, en aio kampanjoida, jos minut nimetään ja valitaan ehdokkaaksi, en vastaanota sitä, jos minut valitaan [presidentiksi], en aio vannoa virkavalaa tai toimia." Jälkikäteen tämänkaltaista lausuntoa on nimetty "Shermanesque statement" (Suom. shermanilainen lausunto), jossa mahdollinen vaalikisan ehdokas kieltäytyy täysin ehdokkuudesta. On sanottu, että presidentti Calvin Coolidgen julkaisema "En pyri jatkokaudelle presidenttinä" -lausunto 2.8.1927 sekä presidentti Lyndon B. Johnsonin lausunto 31.3.1968, jossa hän kieltäytyi pyrkimästä jatkokaudelle. == Kunnianosoituksia == M4 Sherman-panssarivaunu on nimetty William T. Shermanin mukaan. M4 General Sherman panssarivaunu oli toisen maailmansodan tuotetuin panssarivaunu. == Lähteet == Luokka:Yhdysvaltain sisällissodan pohjoisvaltioiden kenraalit Luokka:Vuonna 1820 syntyneet Luokka:Vuonna 1891 kuolleet Luokka:Yhdysvaltalaiset kenraalit
Ndola

Ndola on Sambian kolmanneksi suurin kaupunki Lusakan ja Kitwen jälkeen. Kaupunki on Copperbeltin maakunnan maakuntakeskus, ja se sijaitsee Sambian pohjoisosassa aivan Kongon demokraattisen tasavallan rajan vieressä. Kaupungin väkiluku oli 451 246 vuonna 2010 ja 624 579 vuonna 2022. Ndola on perustettu vuonna 1904. Kaupungissa toimii lentoasema (IATA: NLA, ICAO: FLND). Kaupungista on rautatieyhteys Lusakaan, Kongon demokraattiseen tasavaltaan ja Tansaniaan. == Lähteet == == Aiheesta muualla == Luokka:Sambian kaupungit
Gregory Horror Show (videopeli)

Gregory Horror Show on Capcomin kehittämä ja julkaisema selviytymiskauhupeli. Peli julkaistiin vuonna 2003 PlayStation 2:lle. Pelin ideana on kerätä sieluja muilta hotellin asiakkailta ja työntekijöiltä. Kaikille asiakkaille ja työntekijöille on oma tapansa saada sielu. Sielut on vietävä The Death -nimiselle hahmolle, joka tulee näkyviin, kun pelaajan ohjaama hahmo menee nukkumaan. Gregory Horror Show on alun perin japanilainen animaatiosarja, josta myöhemmin tuli myös sarjakuva. Luokka:PlayStation 2 -pelit Luokka:Selviytymiskauhupelit Luokka:Vuoden 2003 videopelit
Kenneth Kaundan kansainvälinen lentoasema

Kenneth Kaundan kansainvälinen lentoasema (, aiemmin Lusakan kansainvälinen lentoasema) on Sambian pääkaupungin Lusakan lentoasema ja Zambian Airwaysin kotikenttä. Sen kaksi kiitotietä ovat pituuksiltaan 3 692 ja 823 metriä. Vuonna 1967 valmistunut lentoasema nimettiin uudelleen vuonna 2010 maan ensimmäisen presidentin Kenneth Kaundan mukaan. Vuonna 2018 aseman kautta kulki noin 1,4 miljoonaa matkustajaa. Vuonna 2014 lentoasemalla aloitettiin 360 miljoonan dollarin kehitysprojekti, jonka rakentajaksi valittiin kiinalainen Jiangxi International. Projektissa on tarkoitus rakentaa uusi terminaalirakennus, VIP-terminaali, lennonjohtorakennus ja -torni, asematasoja, rullausteitä ja rahtirakennus. Kaksikerroksiseen terminaalirakennukseen tulee 22 checkin-tiskiä, 12 rajavalvonta- ja kuusi turvatarkastuskaistaa. == Yhtiöt ja kohteet == * Air Zimbabwe (Harare) * British Airways (Heathrow, Lontoo) * Ethiopian Airlines (Addis Abeba) * Kenya Airways (Nairobi) * South African Airways (Johannesburg) * TAAG Angola Airlines (Luanda) * Zambian Airways (Chipata, Harare, Johannesburg, Livingstone, Lubumbashi, Mwinilunga, Ndola) ==Lähteet== Luokka:Afrikan lentoasemat Luokka:Lusaka Luokka:Sambian rakennukset ja rakennelmat Luokka:Sambian liikenne
Francisco Bru

Francisco ”Paco” Bru Sanz (12. huhtikuuta 1885 Madrid, Madridin maakunta, Espanja – 10. kesäkuuta 1962 Málaga, Espanja) oli espanjalainen jalkapalloilija, erotuomari ja valmentaja. Bru oli pelipaikaltaan puolustaja. Hän edusti urallaan Barcelonaa ja Espanyolia, ja pelasi joitain otteluita myös Katalonian maajoukkueessa. Barcelonassa hän voitti Espanjan cupin vuonna 1910RSSSF: Spain – Cups 1910 (Luettu 28. heinäkuuta 2007) sekä neljä Katalonian-mestaruutta, ja Espanyolissa kaksi lisää. Pelaajauransa jälkeen Bru ryhtyi erotuomariksi ja tuomitsi muun muassa Espanjan cupin loppuottelun vuosina 1916 ja 1917.RSSSF: Spain – Cup 1916 ja 1917 (Luettu 28. heinäkuuta 2007) Vuonna 1920 Brusta tuli Espanjan maajoukkueen ensimmäinen päävalmentaja. Hänen johdollaan Espanja sijoittui toiseksi vuoden 1920 kesäolympialaisissa.Fútbol en la Red: Paco Bru (Luettu 28. heinäkuuta 2007) Vuonna 1930 Bru valmensi Guillermo Riveron kanssa Perun maajoukkuetta ensimmäisissä maailmanmestaruuskilpailuissa. Ennen Espanjan sisällissotaa hän toimi Madridin valmentajana, ja luotsasi joukkueen Espanjan cupin voittajaksi vuosina 1934 ja 1936. Sisällissodan aikana Bru valmensi Gironaa tasavaltalaisten hallitsemilla alueilla pelatussa Lliga Mediterràniassa. Sisällissodan jälkeen hän palasi kahdeksi vuodeksi Madridiin ja valmensi myöhemmin myös Granadaa. == Saavutukset == Pelaajana * Espanjan cup (1): 1910 * Katalonian-mestaruus (6): 1908–1909, 1909–1910, 1910–1911, 1911–1912, 1914–1915, 1915–1916 Valmentajana * Olympiahopea (1): 1920 * Espanjan cup: 1934, 1936 == Lähteet == Luokka:Espanjalaiset jalkapalloilijat Luokka:Espanjalaiset jalkapallotuomarit Luokka:Espanjalaiset jalkapallovalmentajat
Tekninen kirjoittaminen

Tekninen kirjoittaminen on teknisen viestinnän osa-alue, jonka avulla kommunikoidaan teknistä tietoa. Usein teknisen kirjoittamisen tuloksena syntyy dokumentaatio, jonka muoto ja sisältö riippuu yleisön ja tuotteen tarpeesta. Tekninen kirjoittaminen eroaa muusta kirjoittamisesta rakenteensa ja käytetyn kielen perusteella. Tekninen kirjoittaminen on yleisesti ottaen hyvin rakenteellista, ja siinä käytetään paljon numeroituja otsikoita, kuvia ja erilaisten osien hierarkioita. Käytetty kieli on muodoltaan virallista, eikä siten ilmennä kirjoittajan persoonallisuutta. ==Haasteet== Kuten kirjoittamisessa yleensäkin, teknisten kirjoittajien tulee ymmärtää yleisöänsä esimerkiksi käyttäjiä, sekä dokumentin tarkoitusta ja kuvattavaa asiaa, esimerkiksi tuotetta tai ohjelmistoa. Formaatti, organisointi ja tyyli ovat tärkeitä asioita, sillä ne voivat tehdä tekstistä helppolukuisen. Esimerkiksi käyttöohjeissa diagrammit ja erilaiset kuvat auttavat lukijaa. Tekstin tulisi olla saatavilla silloin kun käyttäjä sitä tarvitsee. ==Tuotokset== Ohjelmistot dokumentoidaan usein online help -teksteinä. Help-teksti kertoo kuinka ohjelmistossa navigoidaan, kuinka tehdään toimenpiteitä ja kuinka eri ohjelmiston näyttöjä/ikkunoita käytetään. Erilaisia teknisen kirjoittamisen tuotoksia ovat *Asennusohjeet *Lehtiartikkelit *Käyttöohjeet *Esitysmateriaali *Tekniset referenssiaineistot *Julkaisutiedotteet *Tieteelliset raportit *Testisuunnitelmat ja raportit *Koulutusmateriaalit *Huolto- ja kunnossapitoohjeet *Ongelmanratkaisuoppaat *Referenssikuvaukset *Erilaiset filmit ==Aiheesta muualla== * Luokka:Ohjelmistotuotanto Luokka:Viestintä
Hymypatsas

Hymypatsaat ovat Hymypoika- tai Hymytyttö-veistoksia. Ne ovat alun perin kuvanveistäjä Heikki Niemisen suunnittelemia veistoksia, joiden kipsikopioita jaetaan tunnustuspalkintoina reilusta ja ystävällisestä toiminnasta kouluyhteisössä. Patsaat ovat hyvän toveruuden palkintoja. == Historia == Hymypojan idea syntyi, kun taiteilijat Heikki Nieminen ja Pentti Vilppula istuivat kahvilassa ja miettivät, millä tavalla saisivat parempaa palvelua. Puoleksi vitsinä he totesivat palvelun olevan parempaa, jos sen saisi hymyn kanssa. Nieminen ryhtyi piirtämään luonnosta, miltä tällainen hymy näyttäisi ja näin syntyi hymyilevät pojan kasvot, jotka nyt tunnetaan hymypoikapatsaasta. Samana vuonna Heikki Nieminen loi ensimmäisen hymypoikaveistoksen. Hymypoika-veistoksia on jaettu Hyvän Toveruuden Kilvan palkinnoiksi vuodesta 1954 lähtien, ja vuotta myöhemmin alettiin jakaa myös Hymytyttö-veistoksia. Vuonna 2016 julkaistussa artikkelissa hymypatsaita yli 30 vuotta Porvoossa tehnyt Reetta Kauranen kertoo sanottavan, että hymypatsas on Suomen laajimmalle levinnyt kuvanveistotaiteen saavutus. Elämänsä aikana Reeta Kauranen on valanut niitä 200 000 kappaletta, joista jokainen on tehty käsityönä. Keväällä 2022 otettiin käyttöön myös sukupuolineutraali Hymy- patsas. == Jakaminen == Hymy-veistosten jakamiskäytännöt vaihtelevat koulusta riippuen. Joissakin kouluissa veistokset jaetaan jokaisella luokka-asteella, kun taas toisissa ainoastaan esimerkiksi kuudennella luokalla. Patsaan saajan valitsevat luokkatoverit äänestyksen perusteella. Vuonna 2014 kouluihin lähetettiin patsaita 7 000 kappaletta. Veistoksia välittää kouluihin Kehittämiskeskus Opinkirjo, joka on Hyvän Toveruuden Kilpaan ja Hymypoika- ja Hymytyttö -sanamerkkeihin ja -veistoksiin liittyvien tavaramerkkien ja tekijänoikeuksien haltija. Järjestö huolehtii patsaiden imagosta ja hymypatsaan säilymisestä harvinaisena ja ansaittuna. Patsaita ei voi ostaa. Hymypatsaat jaetaan usein toukokuussa tai koulujen kevätjuhlassa. Opinkirjon toiminnanjohtaja Minna Riikka Järvinen kertoi vuonna 2016: ”Poliittisina vuosina 1960- ja 1970-luvuilla varsinkin hymytytön saaminen oli joillekin traumaattinen kokemus. Kun muut naiset polttivat rintaliivejään ja itse sai hymyn, osa koki sen käsiä sitovaksi, olemista määrittäväksi tekijäksi”. Hymy- veistoksia on myös kritisoitu. Professori Niina Junttilan mukaan Hymypatsas suosii ekstrovertteja oppilaita, joilla on hyvät sosiaaliset taidot. Ujommat oppilaat eivät välttämättä tule huomatuksi ystävällisyydestään huolimatta.https://www.hs.fi/kaupunki/art-2000008822822.html == Lähteet == == Aiheesta muualla == * Kehittämiskeskus Opinkirjo * Ylen Elävä arkisto: Hymypoika-mainos vuodelta 1955 Luokka:Suomen koulutus Luokka:Suomen patsaat ja veistokset
John Tembo

John Zenus Ungapake Tembo (14. syyskuuta 1932 – 27. syyskuuta 2023) oli malawilainen poliitikko, joka johti 2000-luvulla maan tärkeintä oppositiopuoluetta Malawin kongressipuoluetta. Hän sijoittui kahdesti toiseksi maan presidentinvaaleissa. Tembo oli mukana Malawin politiikassa 1960-luvulta vuoteen 2013. Hän oli alkujaan presidentti Hastings Bandan liittolainen ja toimi muun muassa valtiovarainministerinä ja Malawin keskuspankin johtajana. Tembo suoritti Lesothon kansallisyliopistossa alemman korkeakoulututkinnon pääaineenaan poliittinen filosofia. Malawissa hän työskenteli tämän jälkeen toisen asteen oppilaitoksessa, ja 1960-luvulla hän lähti mukaan politiikkaan. Tembo valittiin 1964 Malawin kansalliskokoukseen, ja hän oli pitkään mukana Malawin presidentin Hastings Bandan liittolaisena. Tembo toimi 1960-luvulla Malawin valtiovarainministerinä ja sen jälkeen muun muassa Malawin keskuspankin johtajana. Banda kuoli 1997, ja Tembo taisteli tämän jälkeen Malawin kongressipuolueen johtopaikasta Gwanda Chakuamban kanssa. Banda oli nimittänyt Chakuamban seuraajakseen. Tembosta tuli myöhemmin puolueen puheenjohtaja, kun puolue oli hävinnyt vaalia ja jäänyt oppositioon. Tembo johti puolueensa presidenttiehdokkaana vuoden 2004 ja 2009 vaaleihin. Tembo hävisi kummatkin vaalit Bingu wa Mutharikalle, joka sai vuoden 2004 vaaleissa 35 prosenttia äänistä, kun Tembo sai 27 prosenttia. Vuonna 2009 äänistä peräti 66 prosenttia meni Mutharikalle. Tembon ääniosuus oli 31 prosenttia. Tembo jätti politiikan 2013, ja hän kuoli syyskuussa 2023. Hän oli ennen kuolemaansa joutunut sairaalaan nestehukan ja keuhkokuumeen takia. == Lähteet == Luokka:Malawilaiset poliitikot Luokka:Valtiovarainministerit Luokka:Puolueiden puheenjohtajat Luokka:Vuonna 1932 syntyneet Luokka:Vuonna 2023 kuolleet
Barca

Barca voi viitata seuraaviin: * Barke (lat. Barca), antiikin aikainen kaupunki Kyrenaikassa Libyassa * FC Barcelona eli ”Barça”, barcelonalainen jalkapalloseura * AC Barca, riistaveteläinen jalkapalloseura == Sukunimenä == * Pedro Calderón de la Barca (1600–1681), espanjalainen barokin ajan näytelmäkirjailija ja runoilija.
Ricardo Gallego

Ricardo Gallego Redondo (s. 8. helmikuuta 1959) on espanjalainen entinen jalkapalloilija. Seurajoukkue uransa aikana Gallego pelasi Castillassa (78–80), Real Madridissa (80–89), Udinese Calciossa (89–90) ja Rayo Vallecanossa (90–92). Espanjan maajoukkueessa Gallego pelasi vuosien 1982 ja 1988 välillä 42 ottelua ja teki 2 maalia. Hän edusti maataan kahdesti MM- kisoissa (1982 ja 1986) ja kahdesti EM-kisoissa (1984 ja 1988). Luokka:Espanjalaiset jalkapalloilijat Luokka:Vuonna 1959 syntyneet Luokka:Elävät henkilöt
Miria Obote

Miria Kalule Obote (s. 16. heinäkuuta 1936) on ugandalainen poliitikko ja Milton Oboten leski. Miria Kalule opiskeli Makereren yliopistossa ja työskenteli Ugandan YK-suurlähetystössä New Yorkissa. Hän meni naimisiin itsenäistyneen kotimaansa ensimmäisen pääministerin Milton Oboten kanssa vuonna 1963. Hän kuuluu gandoihin, mikä vahvisti Oboten asemaa yhtenäisen valtion johdossa. Perhe joutui kuitenkin maanpakoon Tansaniaan, kun Idi Amin kaappasi vallan 1971. He palasivat Ugandaan 1980, mutta vuoden 1985 vallankaappaus ajoi heidät uudelleen maasta, tällä kertaa Sambiaan. Juuri kaappauksen aikana Miria johti Ugandan delegaatiota YK:n naisasioiden kokouksessa Nairobissa. Perhe pysyi ulkomailla Milton Oboten kuolemaan vuonna 2005 asti. Miria Obote palasi Ugandaan lokakuussa 2005 20-vuotisen maanpaon jälkeen Milton Oboten hautajaisiin. 28. marraskuuta Obote valittiin puheenjohtajaksi Uganda People's Congress -puolueeseen, jota hänen miehensä oli johtanut kuolemaansa saakka. Obote oli presidenttiehdokkaana, mutta sai vain 0,6 % äänistä 23. helmikuuta 2006 pidetyissä vaaleissa, jotka voitti Yoweri Museveni. == Lähteet == Luokka:Ugandalaiset poliitikot Luokka:Vuonna 1936 syntyneet Luokka:Elävät henkilöt
The Collection (Judas Priest)

__NOTOC__ The Collection on vuonna 1989 julkaistu Judas Priestin kokoelmalevy, joka sisältää kappaleita yhtyeen kahdelta ensimmäiseltä albumilta, Rocka Rollalta (1974) ja Sad Wings of Destinyltä (1976). Kokoelman julkaisi vanha levy-yhtiö ilman yhtyeen lupaa. == Kappaleet == # # # # # # # # # # # # # # # # == Muusikot == * Rob Halford – laulu * Glenn Tipton – kitara * K.K. Downing – kitara * Ian Hill – basso * John Hinch – rummut * Alan Moore – rummut == Aiheesta muualla == * The Collection discogs.com -sivustolla * Luokka:Vuoden 1989 kokoelma-albumit Luokka:Judas Priestin kokoelma-albumit
Tekninen kirjoittaja

Tekninen kirjoittaja on henkilö, joka kirjoittaa työkseen teknistä tekstiä. Teknisiä kirjoittajia on yleensä yrityksissä, joissa on tuotekehitystä tai ohjelmistonkehitystä. Teknisten kirjoittajien työpaikkojen määrä seuraa insinöörien, ohjelmistosuunnittelijoiden työpaikkojen määrää. Erityisesti teknisten kirjoittajien työpaikkojen määrä lisääntyi 1990-luvulla, dotcom- kuplan ja Y2K-ongelmien aikoihin. Suurin osa Suomen teknisistä kirjoittajista työskentelee it-alalla. Useat yritykset ovat ulkoistaneet teknistä kirjoittamista keskittyen omaan ydinosaamiseensa. ==Taidot== Teknisiltä kirjoittajilta vaaditut taidot ovat moninaisia: heiltä odotetaan hyvää kirjoitustaitoa, kykyä ymmärtää tekniikkaa, esimerkiksi yrityksen tuotteita ja ohjelmistoja, sekä kykyä ymmärtää asiantuntijoita ja muokata heiltä saatua tietoa lukijoille sopivaan muotoon. Englannin kielen taito on usein perusedellytys, koska monet tuotettavat tekstit ovat englanninkielisiä. Teknisen kirjoittajan työ saattaa joidenkin tehtävien osalta sivuta myös copywriterin työtehtäviä, joskin nämä ovat lähtökohtaisesti enemmänkin erikoistuneita kaupalliseen tekstiin. ==Lähteet== * * ==Aiheesta muualla== * Suomen teknisen viestinnän yhdistys ry Luokka:Ohjelmistotuotanto Luokka:Viestintä Luokka:Teknisen alan ammatit
Indulis Emsis

Indulis Emsis (s. 2. tammikuuta 1952) on latvialainen poliitikko, joka toimi maansa pääministerinä maaliskuusta joulukuuhun 2004. Hän kuuluu Latvian vihreään puolueeseen. Pääministeriyden jälkeen Emsis oli Saeiman puhemies 2006–2007. Emsis opiskeli Latvian yliopistossa, valmistui biologiksi ja toimi vuoteen 1990 ympäristötieteiden tutkijana. Hän oli perustamassa Vihreitä ja on yhä yksi sen kolmesta puhemiehestä. Emsis oli ensimmäinen vihreä pääministeri missään maassa. Häntä seurasi Kansanpuolueen Aigars Kalvītis. == Lähteet == == Aiheesta muualla == Luokka:Latvian pääministerit Luokka:Vuonna 1952 syntyneet Luokka:Elävät henkilöt
Konvicted

Konvicted on yhdysvaltalaisen R&B; -artisti Akonin toinen studioalbumi, joka julkaistiin 14. marraskuuta 2006. Albumilta on julkaistu kuusi singleä: Smack That (feat. Eminem), I Wanna Love You (feat. Snoop Dogg), Don't Matter, Mama Africa, Never Took the Time ja I Can't Wait (feat. T-Pain). Albumista on julkaistu myös Platinim Edition elokuussa 2007, josta taas julkaistiin single Sorry, Blame It on Me. Albumi myi ensimmäisellä viikollaan 284,000 kappaletta. Albumia on myyty maailmanlaajuisesti 3 miljoonaa kappaletta. == Kappaleet == # Shake Down (Thiam, A./ Tuinfort, G.) 3:52 # Blown Away (feat. Styles P) (Thiam, A./ Styles, D./ Tuinfort, G.) 3:29 # Smack That (feat. Eminem) (Thiam, A./ Mathers, M./ Resto, L./ Strange, M.) 3:32 # I Wanna Love You (feat. Snoop Dogg) (Thiam, A./ Broadus, C.) 4:07 # The Rain (Thiam, A./ Crocker, S./ Reynolds, D./ Thomas, Theron/ Thomas, Timothy) 3:27 # Never Took the Time (Thiam, A./ Bryce, K./ Skinner, S.) 3:57 # Mama Africa (Thiam, A./ Abdulsamad, H./ Browne, D./ Dixon, B./ Dwyer, E./ Elton, P./ Gowdy, B./ Otto, T./ Richards, D.) 4:26 # I Can't Wait (Thiam, A./ Najm, F.) 3:46 # Gangsta Bop (Thiam, A./ Nielsen, T./ Rask, R.) 4:06 # Tired of Runnin' (Thiam, A./ Banks, H./ C. Hampton/ Jackson, R.) 4:33 # Once in a While (Thiam, A./ Boulai, B./ Prokop, S.) 3:57 # Don't Matter (Thiam, A./ Lawson, A.) 4:52 === Brazilian Edition === 13. "Sorry Blame It on Me" (Thiam, A.) 4:52 14. "Rush" (feat. Kardinal Offishall) (Thiam, A./ Harrow, J./ Rask, R.) 4:02 15. "Don't Matter (calypso remix)" (Thiam, A./ Lawson, A.) 5:30 16. "Lonely" 3:57 === UK Deluxe Edition === 13. "Sorry Blame It on Me" (Thiam, A.) 4:52 14. "Rush" (feat. Kardinal Offishall) (Thiam, A./ Harrow, J./ Rask, R.) 4:02 15. "Don't Matter (calypso remix)" (Thiam, A./ Lawson, A.) 5:30 16. "Gringo" 3:57 17. "I Wanna Love You (clean)" (feat. Snoop Dogg) (Thiam, A./ Broadus, C.) 4:07 === US Circuit City edition === "Struggle Everyday" (Thiam, A.) 3:53 === US Deluxe edition === 13. "Sorry, Blame It on Me" (Thiam, A.) 4:57 14. "Rush" (feat. Kardinal Offishall) (Thiam, A./ Harrow, J./ Rask, R.) 4:02 15. "Don't Matter (Calypso Remix)" (Thiam, A./ Lawson, A.) 5:30 === US iTunes Bonus Track === 13. "I Wanna Love You (Remix)" (feat. Snoop Dogg & Tego Calderon) === US Target edition === 13. "Gringo" === US Wal-Mart edition === 13. "Fair to You" (Thiam, A.) 2:59 14. "Still Alone" (Thiam, A./ Lawson A.) 4:18 15. "Mama Africa (Live)" 16. "I Wanna Love You (Live)" (poplar massive) == Singlet == Luokka:Akonin albumit Luokka:Vuoden 2006 albumit
Helovahakkaat

Helovahakkaat (Hygrocybe) on vahakkaisiin kuuluva suursienisuku metsävahakkaat (Hygrophorus)- ja niittyvahakkaat (Camarophyllus) -sukujen ohella. Hygrocybe- sukuun luetaan enimmäkseen näyttäviä kulttuurisieniä, kuten papukaijavahakas ja kartiovahakas. Nämä eroavat muista vahakkaista käytännössä siten, että ne ovat värikkäitä ja näyttäviä aukean paikan sieniä. Eräät lajit ovat kelpo ruokasieniä, kun taas kartiovahakasta pidetään lievästi myrkyllisenä. Vahakkaiden sukulaisuussuhteet ovat työn alla. == Helovahakkaita == * Ahovahakas (Hygrocybe ceracea) * Harmaavahakas (Hygrocybe cinerea) * Hunajavahakas (Hygrocybe reidii) * Kainovahakas (Hygrocybe ingrata) * Kartiovahakas (Hygrocybe conica) * Karvasvahakas (Hygrocybe reai) * Kekovahakas (Hygrocybe fornicata) * Keltavahakas (Hygrocybe chlorophana) * Kyyhkyvahakas (Hygrocybe lacmus) * Lampaanvahakas (Hygrocybe ovina) * Lapinvahakas (Hygrocybe lilacina) * Liilavahakas (Hygrocybe flavipes) * Limavahakas (Hygrocybe irrigata) * Limettivahakas (Hygrocybe citrinovirens) * Lipeävahakas (Hygrocybe nitrata) * Lutikkavahakas (Hygrocybe quieta) * Mönjävahakas (Hygrocybe miniata) * Neidonvahakas (Hygrocybe virginea) * Niittyvahakas (Hygrocybe pratensis) * Papukaijavahakas (Hygrocybe psittacina) * Piippovahakas (Hygrocybe citrinovirens) * Piskuvahakas (Hygrocybe insipida) * Punavahakas (Hygrocybe coccinea) * Punikkivahakas (Hygrocybe punicea) * Rahkavahakas (Hygrocybe turunda) * Retikkavahakas (Hygrocybe fornicata var. streptopus) * Rustovahakas (Hygrocybe laeta) * Setrivahakas (Hygrocybe russocoriacea) * Sitruunavahakas (Hygrocybe citrina) * Suippuvahakas (Hygrocybe persistens) * Vahverovahakas (Hygrocybe cantharellus) * Viiruvahakas (Hygrocybe spadicea) == Lähteet == == Aiheesta muualla == * Laji.fi: Helovahakkaat – Hygrocybe * Helovahakkaat (Hygrocybe) *
Genocide

Genocide on Judas Priestin entisen levy-yhtiön julkaisema kokoelma. Se sisältää kaikki kahden ensimmäisen albumin (Rocka Rolla ja Sad Wings of Destiny) kappaleet sekä "Diamonds And Rust" -kappaleen varhaisen version. ==Kappaleet== CD 1 # # # # # # # # # # # Kaikki kappaleet julkaistiin alun perin vuonna 1974 albumilla Rocka Rolla. CD 2 # # # # # # # # # == Aiheesta muualla == * * Luokka:Vuoden 1993 kokoelma-albumit Luokka:Judas Priestin kokoelma-albumit
Metal Works ’73–’93

Metal Works '73-'93 on Judas Priest-yhtyeen virallinen kokoelma-albumi vuodelta 1993. Yhtyeen jäsenet Rob Halford, K.K. Downing, Glenn Tipton ja Ian Hill ovat valinneet albumin kappaleet ja kommentoivat niitä kansilehdessä. Kahdelta ensimmäiseltä albumilta ei ole mukana yhtään kappaletta alkuperäisversiona, koska ne on tehty eri levy-yhtiölle. Näin ollen kokoelma käsittää vuodet 1977–1990. == Kappaleet == == Muusikot == * Rob Halford: laulu * Glenn Tipton: kitara * K.K. Downing: kitara * Ian Hill: basso * Simon Phillips: rummut (1977) * Les Binks: rummut (1978–1979) * Dave Holland: rummut (1980–1988) * Scott Travis: rummut (1990) == Aiheesta muualla == * * Luokka:Vuoden 1993 kokoelma-albumit Luokka:Judas Priestin kokoelma-albumit
Zheng Xiaoyu

Zheng Xiaoyu (21. joulukuuta 1944 – 10. heinäkuuta 2007) oli kiinalainen poliitikko. Hän toimi vuosina 2003–2005 Valtion lääke- ja elintarvikeviraston johtajana. Xiaoyu syntyi Fuzhoussa, Fujianissa, ja valmistui Fudanin yliopistosta vuonna 1968. Hän liittyi Kiinan kommunistiseen puolueeseen marraskuussa 1979. Toukokuussa 2007 Xiaoyu tuomittiin kuolemaan korruptioon liittyvistä syytteistä. Tuomiosta tehty valitus hylättiin 22. kesäkuuta ja hänet teloitettiin 10. heinäkuuta. Luokka:Kiinalaiset poliitikot Luokka:Teloitetut Luokka:Vuonna 1944 syntyneet Luokka:Vuonna 2007 kuolleet
Prisoners of Pain

Prisoners of Pain on Judas Priestin kokoelma-albumi. == Kappaleet == #Breaking The Law #Screaming For Vengeance #Metal Gods #Hell Bent for Leather #Let Us Prey / Call for the Priest #Burnin' Up #Some Heads Are Gonna Roll #The Green Manalishi (With a Two-Pronged Crown) #Love Bites #Living After Midnight == Aiheesta muualla == * * Luokka:Vuoden 1996 kokoelma-albumit Luokka:Judas Priestin kokoelma-albumit
Steven Fletcher (poliitikko)

Steven John Fletcher (s. 17. kesäkuuta 1972) on kanadalainen poliitikko. Hän on ollut vuodesta 2004 parlamentin edustajainhuoneen jäsen. Fletecher kuului aiemmin konservatiiviseen puolueeseen, mutta puolue ei hyväksynyt häntä vuonna 2019 ehdokkaakseen. Vuonna 2016 hänet valittiin osavaltion parlamenttiin sitoutumattomana, ja 2018 hän liittyi Manitoba-puolueeseen. Vuonna 2018 hän ilmoitti alkavansa johtaa Manitoba-puoluetta. Fletcher syntyi Rio de Janeirossa, Brasiliassa, kanadalaiselle insinööri-isälle. Hän kasvoi Manitobassa ja valmistui Manitoban yliopistosta vuonna 1995. Hän on ollut vuodesta 1996 neliraajahalvaantunut Manitobassa sattuneen hirvikolarin seurauksena. Hänen puhekykynsä palautui kuntoutuksessa. Fletcher tuli vuonna 2001 ja uudelleen vuonna 2003 valituksi Manitoban Progressive Conservative Partyn puheenjohtajaksi. Parlamenttiin hänet on valittu vuosina 2004, 2006 ja 2011. Hän on parlamentin ensimmäinen neliraajahalvaantunut jäsen. == Lähteet == Luokka:Kanadan konservatiivipuolueen poliitikot Luokka:Kanadan edustajainhuoneen jäsenet Luokka:Vammaiset poliitikot Luokka:Vuonna 1972 syntyneet Luokka:Elävät henkilöt
Räihäranta

Räihäranta (nyk. ) on entinen Suomen kylä luovutetun entisen Vuokselan kunnan länsiosassa ja nykyinen taajama Leningradin alueen Käkisalmen piirin Kuninkaanristin eli Romaškin maalaiskunnassa. Se sijaitsee Vuoksen eteläisen laskuhaaran rannalla vähän Kuninkaanristin taajaman (ent. kylän) eteläpuolella. Suomeen kuuluessaan Räihäranta rajoittui luoteessa Kontulaan, idässä Sakkolan kuntaan ja Kottilaan, etelässä Vuokseen, jonka toisella puolella oli Noisniemen kylä (nyk. Mys). Nykyinen Pontonnojen taajama on Suomen Räihärantaa laajempi ja käsittää myös entisten Kontulan ja Kottilan kylien alueita. ==Vuokselan Räihärannan kylä 1930-luvulla== Räihärannan kylässä oli 1930-luvulla runsaat 30 taloa. Kylän alue on mäkistä ja kumpuilevaa, jonka maisemaa hallitsee kylän eteläpuolella virtaava 600–1 200 metriä leveä Vuoksi. Kylän talot sijaitsivat rantaan laskevassa rinteeseessä 1–2 kilometrin etäisyydellä rannasta. Suurin osa asukkaista sai elantonsa maa- ja metsätaloudesta. Sivuelinkeinona harjoitettiin hevoskauppaa. Kalastusta harjoitettiin omaan tarpeeseen. Läheinen Kiviniemen varuskunta oli tärkeä "kauppakumppani" kyläläisille, sinne myytiin muun muassa voita, omenoita ja pähkinöitä. Puuta myytiin Äyräpään Pölläkkälän sahoille. Kylässä toimivat Komosen ja Vepsän sahalaitokset, joiden tuotanto meni pääasiassa kylän omaan tarpeeseen, mutta toisinaan myös oman paikkakunnan ulkopuolelle. Myllyojassa sijaitsi mylly, jonka lisäksi oli kotitarvemyllyjä. Räihärannassa oli kansakoulu, joka oli kylän toiminnallinen keskus. Omaa kauppaa kylässä ei ollut, vaan lähin kauppa oli Kontulassa. Räihärannan kautta kulki maantie länteen Kontulan ja Ristniemen lossin kautta Vuokselan kirkonkylään Virkkilään ja itään Sakkolan Viiksanlahteen. Lisäksi Noisniemen lossin välityksellä pääsi Vuoksen yli etelään Noisniemen kylään. ==Historia== Ennen Vuokselan kunnan perustamista vuonna 1914 kylä kuului Sakkolan kuntaan. Talvisodassa Räihärantaa ei vallattu, mutta vuoden 1940 rauhansopimuksen mukaan se oli kuitenkin luovutettava. Väestö oli evakuoitu jo sodan aikana muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 oli alue taas luovutettava ja väestö evakuoitava. == Lähteet == Luokka:Vuokselan kylät Luokka:Käkisalmen piiri
Lenín Moreno

Lenín Voltaire Moreno Garcés (s. 19. maaliskuuta 1953) oli Ecuadorin presidentti vuodesta 2017 vuoteen 2021. Vuosina 2007–2013 hän toimi varapresidenttinä edeltäjänsä Rafael Correan presidenttikaudella (2007–2017). Moreno joutuu liikkumaan pyörätuolilla. Hän loukkaantui tultuaan ammutuksi selkään ryöstöyrityksen yhteydessä vuonna 1998. Vuonna 2012 Moreno oli ehdolla Nobelin rauhanpalkinnon saajaksi vammautuneiden hyväksi tekemänsä työn takia. Vuoden 2017 presidentinvaaleissa hän voitti toisella kierroksella niukasti konservatiivien ehdokkaan pankkiiri Guillermo Lasson. Vaalien aikaan oppositio arveli, että Morenosta saatta tulla edeltäjänsä Rafael Correan sätkynukke. Moreno alkoi kuitenkin vetää omaa linjaansa, ja asettaa edellisen hallinnon huippunimiä syytteisiin korruptiosta. Marraskuussa 2017 Morenon ja Correon puolue erotti Morenon puoluejohtajan paikalta. Moreno kuitenkin sai hyvin pian tämän jälkeen Alianza PAIS -puolueen johtajuuden taas takaisin itselleen. Valtataistelun hävinnyt entinen presidentti Rafael Correa erosi kannattajineen puolueesta ja perusti uuden vasemmistolaisen puolueen. Tämä oli vastareaktio sille, että Lenin Morenon aikana sekä Ecuadorin valtion että hallitsevan Alianza PAIS -puolueen linja muuttui oikeistolaisemmaksi kuin Correan valtakaudella. Lenin Morenon entiset aatetoverit Correan aikaisesta Alianza PAIS -puolueesta ovat tuoneet esille katkeruuttaan ja pettymystään Morenon Ecuadorissa toteuttamista laajoista poliittisista muutoksista. Erityisesti he ovat kritisoineet Morenon uutta ulkopolitiikka eli lähentymistä Yhdysvaltoihin ja sen joukkojen läsnäolon sallimista Ecuadorissa sekä Venezuelan oppositiojohtajan Juan Guaidón tunnustamista maan johtajaksi ja suhteiden katkaisemista Correan liittolaiseen Venezuelan presidentti Nicholás Maduroon. ==Lähteet== Luokka:Ecuadorin presidentit Luokka:Varapresidentit Luokka:Vammaiset poliitikot Luokka:Alaraajahalvaantuneet henkilöt Luokka:Vuonna 1953 syntyneet Luokka:Elävät henkilöt